CELEX: 32020D1513
Language: da
Date: 2020-10-15 00:00:00
Title: Kommissionens gennemførelsesafgørelse (EU) 2020/1513 af 15. oktober 2020 om visse beskyttelsesforanstaltninger over for afrikansk svinepest i Tyskland (meddelt under nummer C(2020) 7014) (Kun den tyske udgave er autentisk) (EØS-relevant tekst)

19.10.2020   
               
               
                  DA
               
               
                  Den Europæiske Unions Tidende
               
               
                  L 344/29
               
            
         KOMMISSIONENS GENNEMFØRELSESAFGØRELSE (EU) 2020/1513
         af 15. oktober 2020
         om visse beskyttelsesforanstaltninger over for afrikansk svinepest i Tyskland
         
            
               (meddelt under nummer C(2020) 7014)
            
         
         (Kun den tyske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
         under henvisning til Rådets direktiv 90/425/EØF af 26. juni 1990 om veterinærkontrol i samhandelen med visse levende dyr og produkter inden for Unionen med henblik på gennemførelse af det indre marked (2), særlig artikel 10, stk. 4, og
         ud fra følgende betragtninger:
         
                     (1)
                  
                  
                     Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
                  
               
                     (2)
                  
                  
                     Ved et tilfælde af afrikansk svinepest hos vildtlevende svin er der risiko for, at sygdomsagensen spreder sig til andre populationer af vildtlevende svin og til svinebedrifter.
                  
               
                     (3)
                  
                  
                     Ved Rådets direktiv 2002/60/EF (3) er der fastsat minimumsforanstaltninger, som skal gennemføres i Unionen til bekæmpelse af afrikansk svinepest. Navnlig skal der i overensstemmelse med artikel 15 i direktiv 2002/60/EF træffes visse foranstaltninger efter bekræftelse af et eller flere tilfælde af afrikansk svinepest hos vildtlevende svin.
                  
               
                     (4)
                  
                  
                     Tyskland har underrettet Kommissionen om den nuværende situation med hensyn til afrikansk svinepest i landet som følge af et tilfælde af sygdommen i delstaten Brandenburg i denne forbundsstat og har i overensstemmelse med artikel 15 i direktiv 2002/60/EF truffet en række foranstaltninger, herunder afgrænsning af et inficeret område, hvori de i samme direktivs artikel 15 omhandlede foranstaltninger anvendes, for at forhindre spredning af sygdommen.
                  
               
                     (5)
                  
                  
                     Kommissionens gennemførelsesafgørelse (EU) 2020/1270 (4) blev vedtaget efter afgrænsningen af det inficerede område i Grækenland i overensstemmelse med artikel 15 i direktiv 2002/60/EF.
                  
               
                     (6)
                  
                  
                     For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, bør det område, der er inficeret med afrikansk svinepest i Tyskland, identificeres på EU-plan i samarbejde med denne medlemsstat.
                  
               
                     (7)
                  
                  
                     Det inficerede område i Tyskland bør derfor opføres på listen i bilaget til nærværende afgørelse, og varigheden af regionaliseringen bør fastsættes.
                  
               
                     (8)
                  
                  
                     Desuden bør gennemførelsesafgørelse (EU) 2020/1270 ophæves og erstattes af nærværende afgørelse.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Tyskland sikrer, at det inficerede område, som denne medlemsstat har afgrænset, og hvori foranstaltningerne i artikel 15 i direktiv 2002/60/EF anvendes, som minimum omfatter de områder, der er opført i bilaget til denne afgørelse.
         
         
            Artikel 2
            Gennemførelsesafgørelse (EU) 2020/1270 ophæves.
         
         
            Artikel 3
            Denne afgørelse finder anvendelse indtil den 30. november 2020.
         
         
            Artikel 4
            Denne afgørelse er rettet til Forbundsrepublikken Tyskland.
         
         
            Udfærdiget i Bruxelles, den 15. oktober 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
         
            (4)  Kommissionens gennemførelsesafgørelse (EU) 2020/1270 af 11. september 2020 om visse midlertidige beskyttelsesforanstaltninger over for afrikansk svinepest i Tyskland (EUT L 297 I af 11.9.2020, s. 1).
      
      
         
            BILAG
            
                        Områder afgrænset som inficeret område i Tyskland, jf. artikel 1
                     
                     
                        Anvendelsen ophører (dato)
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    GemeindeLawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30. november 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose — mit den Gemarkungen Goschen, Blasdorf, Lieberose, Trebitz
                                 
                              
                     
                        30. november 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30. november 2020